**Protokoll 12/23 fra styremøtet til Norges Blindeforbund Rogaland**

**Sted:** Luramyrveien 25, Sandnes

**Tid:** 12. desember 2023, klokken 12.00-15.00

Til stede fra styret: Vibeke Kaarstad, styreleder

Paul Magne Mariussen, nestleder

Johnny Stangeland, styremedlem

Øyvind Lindland, styremedlem

Malinn-Tomine Busch, varamedlem

Til stede fra

administrasjonen: Leif Søfting, fungerende daglig leder

Heidi Reisvold, sekretær

Meldt forfall : Tore Nærland, varamedlem

Elin Frønsdal, styremedlem

**Saksliste:**

Sak 169/23 Godkjenning av innkalling og saksliste

Sak 170/23 Godkjenning av Protokoll 11/23

Sak 171/23 Styreregler Norges Blindeforbund Rogaland

Sak 172/23 Muntlige orienteringssaker

Sak 173/23 Skriftlige orienteringssaker

Sak 174/23 Økonomi

Sak 175/23 Årsmøtet 2024

* Hotell
* Arbeidsgruppe

Sak 176/23 Utenlandstur

Sak 177/23 Medlemspleie

* Hvor mange medlemmer har Norges Blindeforbund Rogaland nå?
* Støtte til deltakere til Ridderrennet 2024
* Kurs i IKT for medlemmer i Nordfylket

Sak 178/23 Prosjekter:

* Tandem-/sykkelstyre
* Ut på tur med lite syn
* Velodrom prosjekt

Sak 179/23 Invitasjon til kurs

* Interessepolitisk verksted fra 2. til 4. februar 2024
* Kurs i retorikk fra 8. til 10. mars 2024

Sak 180/23 Valg av styre og valgkomité FFO

Sak 181/23 Punktskriftens dag, 4. januar 2024

Sak 182/23 Rammevilkår for bingo

Sak 183/23 Eventuelt

**Sak 169/23 Godkjenning av innkalling og saksliste**

Fylkesleder Vibeke Kaarstad spurte om noen hadde innvendinger til innkalling og sakslisten.

**Vedtak**:

Godkjent.

**Sak 170/23 Godkjenning av Protokoll 11/23**

**Vedtak**:

Godkjent via omsending.

**Sak 171/23 Styreregler Norges Blindeforbund Rogaland**

**Vedtak**:

Styreregler var lest i forkant av styremøtet.

Tatt til etterretning.

**Sak 172/23 Muntlige orienteringssaker**

Kaarstad informerte at det var julegrøt på aktivitetssenter på Bekkefaret bydelshus. 40 medlemmer var til stede.

FFO hadde julelunsj på Sola Strand hotell. Kaarstad var til stede.

Søfting har vært på møte hos Lilly og Jacob Jacobsens legat.

Søknad til Helse Vest er sendt. Svar på søknaden forventes i mars 2024.

Søfting informerte om at Hvelvet er tatt i bruk for fylkeslaget. Fremtidige protokoller vil legges der.

Fylling deltok på møtet fra klokken 13:30 via Teams for å informere om prosessen for ansettelse av ny daglig leder. Fylling gikk gjennom teksten i utlysningen og orienterte om utvalg av kandidater og intervjuprosess. Styret var fornøyd med foreslått tekst. Stillingen annonseres nå i ulike sosiale medier, på nav.no og finn.no.

Søknadsfristen er satt til 7. januar 2024.

**Vedtak**:

Tatt til orientering.

**Sak 173/23 Skriftlige orienteringssaker**

Ingen skriftlige orienteringssaker mottatt.

**Vedtak**:

Tatt til orientering.

**Sak 174/23 Økonomi**

Økonomirapport for november er enda ikke klar. Funkis har økt tilskuddsbeløpet og fylkeslaget vil motta mer penger, hvor mye fortsatt er uklart.

**Vedtak**:

Tatt til orientering.

**Sak 175/23 Årsmøtet 2024**

* Hotell

Vi har mottatt 4 tilbud. Valget falt på Stavanger Scandic City.

Lindland, Busch og daglig leder vil jobbe med program for årsmøtet 2024.

Invitasjon til årsmøtet sendes til medlemmene senest 15. februar 2024.

**Vedtak**:

Tatt til orientering.

**Sak 176/23 Utenlandstur**

Administrasjonen har innhentet flere tilbud fra busselskaper når det

gjelder tur til Amsterdam i 2024.

Søfting informerte om tilbudene som er mottatt.. Styret aksepterer tilbudet fra Risdal Touring AS som er det rimeligste, og vi går videre med planleggingen samme med Risdal Touring AS.

Informasjon om turen vil bli sendt til medlemmer så snart alt er på plass.

**Vedtak**:

Tatt til orientering.

**Sak 177/23 Medlemspleie**

* Hvor mange medlemmer har Norges Blindeforbund Rogaland nå?

Per dags dato har Norges Blindeforbund Rogaland 503 medlemmer

**Vedtak**:

Tatt til orientering.

* Støtte til deltakere til Ridderrennet

I 2023 støttet Norges Blindeforbund Rogaland deltakere fra Rogaland med totalt kroner 15 000,- kroner. Maks beløp per deltaker var kroner 3 000,- og 5 medlemmer deltok. I tillegg var det et par deltakere som mottok det samme beløpet for å delta på BarneRidderrennet.

I 2024 må vi sette av midler slik at begge rennene mottar støtte.

**Vedtak**:

Støtten settes til kroner 21 000,- som fordeles på antall søkere. Maks beløp per person er kroner 3 000,-. Støtten utbetales etter at kvitteringer er levert til administrasjonen.

* Kurs i IKT for medlemmer i Nordfylket

Det vil bli startet opp kurs i IKT på tirsdager når aktivitetssenteret i Haugesund starter igjen i 2024. På kurset i IKT kan man få hjelp til å lære Smart telefon eller nettbrett. Dette kurset vil også tilbys på aktivitetssenteret for medlemmer i Sørfylket.

**Vedtak**:

Saken settes opp på neste styremøte for å diskutere videre. Man må søke om VO-midler slik at man kan betale honorar. Eggen, Lunde og Bjelland vil bli forespurt om å være instruktører.

**Sak 178/23 Prosjekter**

* Tandem-/sykkelstyre

De elektriske tandemsyklene står på lager hos SykkelLykke i Fredrikstad. Tandemsyklene blir levert til eller etter Påsken 2024 og vil bli vedlikeholdt før levering.

Sykkelstyret ønsker å leie ut syklene 2 til 3 måneder om gangen, slik at de som leier skal få trent og bli trygge på tandemsykkelen og piloten.

Fylkeslagsstyret var litt uenig med Sykkelstyret og ønsker at syklene skal kunne leies ut kontinuerlig.

Hvem skal ta seg av utleie av syklene? Sykkelstyret kan ikke ta på seg ansvaret for utleie, da det kan bli ofte utleie og turer frem og tilbake.

**Vedtak**:

Tandemsyklene leies ut 3 måneder av gangen slik at man blir trygg og kan sykle så ofte man vil i løpet når man leier sykkelen. Medlemmer som leier sykkelen, må sørge for at syklene blir vedlikeholdt og at den leveres i samme tilstand som da den ble utlevert. Fylkeslaget i Norges Blindeforbund Rogaland oppretter avtale med leier av sykkel når det gjelder forsikring på de elektriske tandemsyklene.

Informasjonsmøte vil bli holdt i begynnelsen av 2024. Styret diskuterer saken på neste styremøte.

* Ut på tur med lite syn

Mariussen informerte om at prosjektet er avsluttet.

**Vedtak**:

Tatt til orientering.

* Velodrom prosjekt

Kaarstad informerte om fremgangen når det gjelder Velodrom prosjektet.

Kaarstad arbeider med en søknad til DAM-Stiftelsen om et helseprosjekt som skal vare i 2 år. Velodromen har 2 tandemsykler tilgjengelig for Norges Blindeforbund Rogaland og her kan man leie 2 erfarne piloter.

Velodromen er den eneste innendørsbanen i Norge som har en stigning på 77 i høyde.

Kaarstad får bistand fra Eirik Asker Pettersen som er senior prosjektleder i Norges Blindeforbund. Det er Norges Blindeforbund Rogaland som er eier av søknaden.

**Vedtak**:

Saken settes opp på neste styremøte.

**Sak 179/23 Invitasjon til kurs**

* Interessepolitisk verksted fra 2. til 4. februar 2024

På dette kurset skal man ta opp Den Nasjonale TT-ordningen og rammer for bingo som kan endres i 2025.

**Vedtak**:

Øyvind Lindland og Vibeke Kaarstad deltar.

* Kurs i retorikk fra 8. til 10. mars 2024

**Vedtak**:

Vibeke Kaarstad og Malinn-Tomine Busch ønsker å delta.

**Sak 180/23 Valg av styre og valgkomité FFO**

Det skal velges nye medlemmer til styret og valgkomité i FFO Rogaland. Kaarstad meldte seg inhabil ettersom hun allerede er medlem i valgkomitéen til FFO.

**Vedtak**:

Tatt til orientering.

* Representant fra Norges Blindeforbund Rogaland på Stavanger Universitetssjukehus

**Vedtak:**

Malinn-Tomine Busch ønsker å være vår representant.

**Sak 181/23 Punktskriftens dag, 4. januar 2024**

Det er ikke satt opp noe spesielt tema til Punktskriftens dag. Det vil bli sendt ut pakker med punktskrift til skoler som bestiller det.

Informasjon kommer til fylkeslagene og i Synspunkt når det nærmer seg.

**Vedtak**:

Informasjonen publiseres på Facebook.

**Sak 182/23 Rammevilkår for bingo**

Assisterende generalsekretær har fått en henvendelse om at vi ønsker å motta mer informasjon om rammevilkår for bingo.

Karsten Aak informerte om rammevilkår for bingo via teams.

**Vedtak**:

Tatt til orientering.

**Sak 183/23 Eventuelt**

Kaarstad ønsker at det skal arbeides med å finne et lokale i Sørfylket.

**Vedtak**:

Settes opp som egen sak på neste styremøte.

Neste styremøte blir 11.01.2024, klokken 10:00 på Teams.

Daglig leder sender invitasjon.